— Мы зладзілі каталагізацыю старадаўняй часткі могілак. Задачай было не толькі перакласці надпісы, але і зафіксаваць самі помнікі. Перапісалі ўсе мацэвы, пастаўленыя да 1930-х гадоў, і выклалі змешчаныя на іх надпісы ў інтэрнэт, у тым ліку іх пераклад на англійскую, — расказвае фатограф і журналіст, даследчык гісторыі магілёўскіх яўрэеў Аляксандр Ліцін. — Думалі, можа, тыя лічбы, якімі мы пазначалі каталагізаваныя надмагіллі, будуць страхоўкай ад знішчэння — яны ж сведчаць, што магілы пад наглядам. На жаль, не.